text: ده اسمو السودان الجديد.. والسودان الجديد دي إذا ما عرفتي ليها حل دخليها بين قوسين زي ما انا مدخله لحدي ما نعرف السودان الجديد ده شنو ؟؟ ومفهومو شنو ؟؟ وشايت على وين ؟؟
  هل كنا محتاجين فعلا لي الطيب مصطفي أو عنتر بن شداد شان يجي يحذف لينا كلام اتكتب أو تتقلب الدنيا وتقعد وتقوم والطيب قال والهندي قال ومنو ما عارف قال ؟؟
  طيب مش في حاجه اسمها قانون ولوائح وقع عليها كل الناس هنا وبي مقتضاها تم حجب عضوية بعض الأعضاء باعتبار انهم خرقو اللوائح دي ؟؟ واللوائح واضحة كانت ؟؟؟
  إذا كان هذا الوزير الحاذف القاطع للفقرات ، في ظل الانطلاق للسودان الجديد ،، فهل ترى سيكون القادم أفضل علماً بانه وزير مكلف – حتى يسلمها للوزير الجديد المعين بحسب قسمة السلطة الضيزى ،،
  مع العلم بأن السودان المليء بالثقافات من أنقسنا ، وزاندي ، ونوبا ، ونجمنغ ، وفور ومساليت وزغاوة ،، و
  إضافة إلى مسلمين ومسيحيين وعبدة أسلاف وطواطم وطماطم وووووو إلخ ،، هو نموذج معقد وشائك ،، فكيف إذن غدا ،، إذا أستفحل الأمر وقام الموتمر الوطني صاحب ال 52 في المائة بتطبيق الشريعة على الشمال ،، ؟؟؟
  فهل يمكن أن تطاق الخرطوم أو يطيب لنا المقام في امدرمان ،؟؟ هل يمكن تحظر روايات ودوواوين شعر ومقاطع من اغنيات ؟؟ حتى وإن كانت على شاكلة ( ما تلين يا إنت ) ؟؟ بدعوة الشروع في بث كلمات يمكن أن تقود للفاحشة يوماً ما !!
  أتمنى أن يكون الكيزان قد تحرروا ولو بالقليل من خزعبلات مشروعاتهم الفاشلة ، وأن يتحلوا ولو بقدر ضئيل من الديمقراطية والحرية ،، لنعيش سودانا مستقرا ،،
  أتمنى أن يقوم التلفزيون الوطني بعرض أغاني أفريقية ،، طال الزمن ونحن لم نشاهد في شاشاتنا الفضائية أغنية كونغولية للفنان فرانكو ، مثلا أو أغنية ورقصة للفنان بابا ويمبا أو ألفا بلوندي ،، أو إفريم الأثيوبي ،، أو فكر أديس ،، وتلاخون .. أو اسماعيل لو ،، ولم نشاهد فيلماً لصنبين عثمان ،، لقد كللنا وزراء الثقافة الغير مثقفين والبزات العسكرية ،، واللحى وأغاني المارشات العسكرية الرتيبة المملة ،، مملنا سيطرة الفكر الواحد والثقافة الواحدة والرقصة الواحدة وال....
  أن يبث لنا ليالي شعرية من بيروت وتسجيلات لمهرجانات بعلبك ، أو مقابلة مع الكاتب واثينغو ،، قراءة شعرية لمحجوب شريف ،،،
  المسالة عادية يا عبدو .. والواقع البوردي من فترة مبشر بي حاجات كتيرة غير العايشناها من فترة ..وللاسف الكتير ممن عاصرو الفترة السابقة للبورد لما كنا بنقعد فيهو سبعة وعشرين ساعة في اليوم الآن غادروا دون عودة حتى ازيي زيك ديل القاعدين وعايشين على الحلم القديم للاسف الشديد اصبحوا في 2005 هم من دعاة التخريب والرجعية .. يعني ببساطة اي من التكتلات والكثير من اصحاب الهتافات المساندة بيفتكروا انو اي صوت زي صوتي وصوتك ده مافي داعي لي وجودوا هنا املرحلة حقتهم ونحن ناس كلاسيكيين قبل فترة العمدة قرشو وهو لما جينا هنا ودخلنا كان إداري وعمرنا ما سمعنا أنو قال كلام ما في مكانو قريت قبل فترة انو الزول ده شنو كده ما عارف المهم معناته انو زي النوعية دي مافي داعي ليها هنا ..
  والليلة قريت التحذير الموجه ليك والتمهيد لي قنطرتك ( ونفخك ) تجهيزاَ للسلخ .. ضحكت وبالجد استمتعت ..
  بالمناسبة متذكر بوست امسية في سانت ديجو ؟؟ اها البوست ده ما تم ليهو خمسة راح شمار في مرقه والغريب في الامر انو الناس كانت سنة لي قدام بتتكلم فيهو وكان رأي الجميع أو الاغلبية انو البوست ده ما بينفع هنا وخلاص الكلام انتهى على كده .. المهم انا الآن بدور على البوست ده وح اجي انزلو هنا واشوف الراي شنو..
  تحياتي ياعبدو .. وإذا قدرت ترد على كان بها وإذا ما قدرت تدخل البورد قول يا ابومروة ويا القريب في الرجال
  أعتقد بأن الطيب مصطفى وضح وجهة نظره باسلوب محترم وبعيد عن الشتم والتعدي على الآخرين كما بدر من الهندي
  أول ما هالني من الأمر أن صحفيا يستنجد بمقص الرقيب. فهذا مؤشر على مدي الانحطاط الذي يمكن أن تبلغه هذه المهنة الشريفة حينما تتيح الظروف الشاذة لحتى من لم يهب ولم يدب بالإنتماء إليها. وصدقوني إن قلت أن هذا قد حز بنفسي أكثر من وقوع فعل مألوف ومتوقع من الوصي العام على أخلاق الشعب السوداني, هذا الرجل الذي أتوا به من الإغتراب ليكون مسئولا عن أذواق السودانيين وعن موسيقاهم وعن تكوين صورتهم في الخارج وذلك بأن وضعوه على رأس جهاز التلفزيون بعد فترة تدريب قصيرة على رأس سونا.
  اغلبية الردود انطلقت من مكايدة سياسية.. ومحاكمة للمهندس الطيب مصطفى.. وذهبت بعيدا عن موضوع الرسالة التي ارسلها الى الاخ بكري.
  انسوا رسالة الطيب مصطفى/ وانسوا انه ينتمي الى تيار سياسي معين.. هل ما ورد في كتابة محسن خالد تمس جوهر الدين من حيث كمية السباب والشتائم ام لا??
  شخصيا ارفض وادين مبدا سب الدين والتقليل من القران الكريم كما فعل محسن خالد.. ولكن ماذا نفعل يبدوا ان احد شروط الابداع الادبي/ سب الل/ه والدين/ والانبياء/ والاتفه من ذلك المبررون في الارض.
  Quote: ده اسمو السودان الجديد.. والسودان الجديد دي إذا ما عرفتي ليها حل دخليها بين قوسين زي ما انا مدخله لحدي ما نعرف السودان الجديد ده شنو ؟؟ ومفهومو شنو ؟؟ وشايت على وين ؟؟